da da da id en en da de de de nds nds de de fi da sv da da da de da da da da nb da da da nb da da da da en en en en da da da sv da it en en da da sv da sv da da nb en da de de da da da da de da da nl sl en da sv da pt fr pt es en da da da fr da da ca da da fi da nl da da da cs hbs_lat da da da da da da da da en da da da da da da da da da en da en da da da sv eo da da fr ar en da da da da da da
Jul og grønne skove - Jule-kalender.dk
Læs alt om de danske julekalendre gennem tiderne
Jul og grønne skove, Poul og Nulle i hullet eller Hullet i jorden?
Julekalender direkte fra hulen i hullet
Jul og grønne skove – Julekalender mødt af kritik
Da Familien Danmark i 1980 skulle sætte sig til rette i sofaen i december og tænde for fjernsynet for at se julekalender, var det ’Jul og grønne skove’, der kom frem på tv-skærmen. Julekalenderen blev mødt af en storm af kritik og er sidenhen blevet betragtet som den dårligste julekalender i dansk julekalenderhistorie. Kritikken bundede blandt andet i, at den var mærkelig, uhyggelig, og at den ikke spredte julestemning – nærmere det omvendte. Mogens Vemmer, der på daværende tidspunkt var chef i DR’s B&U-afdeling, har efterfølgende udtalt, at Jul og grønne skove var ’en nødløsning’. Den blev nemlig først planlagt i august, og dermed ventede julemåneden kun fire måneder forude. Årsagen til den korte varsel og forhastede produktion var, at en aftale med Svend Kragh-Jacobsen og Preben Kaas om en julekalender blev trukket tilbage.
Jul og grønne skove, Poul og Nulle i hullet eller Hullet i jorden?
For at have en dansk julekalender valgte DR i stedet at trække Poul (Poul Nesgaard) og Nulle (Elith Nykjær Jørgensen) ind, som i forvejen var kendt fra ’Undgomsredaktionen’. De fik til opgave at lave en rammefortælling til julekalenderen om Mumitroldene. Hvorfor blev seerne også vist klip fra Mumidalen. I Jul og grønne skove bærer Nulle titlen som julemandsekspert, mens Poul som journalist vil have et interview med den rigtige julemand. Mens de leder efter julemanden, falder Poul og Nulle ned i et hul, som de ikke kan komme op fra. Da handlingen netop udspiller sig her, omtales julekalenderen også ’Poul og Nulle i hullet’ og ’Hullet i jorden’. Der er altså tale om en julekalender, der kan prale med at have hele tre navne.
Julekalender direkte fra hulen i hullet
Nede fra hullet sendte Poul og Nulle med deres medbragte kuglekamera direkte tv til hele Danmark. Hvert afsnit af Jul og grønne skove blev derfor også optaget samme dag, som det skulle vises på tv. Seerne kunne sende breve til Poul og Nulle, og blandt de mange seerbreve trak Poul og Nulle lod om de ’sjældne jordfund’. Foruden oplæsning af seerbreve, optrådte en hulemand, hekse og tohovedet orm i julekalenderen – alt sammen ’mærkelige’ ting, som ikke var populært blandt seerne. Derudover optrådte en række andre karakterer i Jul og grønne skove, som vakte opsigt. Blandt andre medvirkende i Jul og grønne skove er Allan Olsen som kabellægger, Jessie Rindom som Fru Kaisen. Flemming Quist Møller spiller professor Svantevit, og Christian Sivert spiller Svantevits assistent.
Selvom Jul og grønne skove ikke just blev en succes, blev den i 2007 genopført på Det Kongelige Teater. Her spillede Nikolai Kopernikus Poul, mens Benjamin Boe Rasmussen indtog rollen som Nulle.
mar27marts 27, 2019 • By admin • This entry was posted in 1980'erne, DR1 and tagged 1980. Bookmark te permalink.
← Jul i Gammelby
Skriv et svar Annuller svar
Din e-mailadresse vil ikke blive publiceret. Krævede felter er markeret med *
Årets første julekalender starter om:
Storm på Lugna Gatan
Theo og Den Magiske Talisman
Bliver det en hvid jul i år?
Gør dig klar til julen med en flot julekjole
Find de helt rigtige julegaver
9 gode råd til dates i December
Sådan får du råd til mere i julen
Vi bruger cookies for at sikre os du får den bedste oplevelse med Jule-Kalender.dkOk